Еўрастат

Еўрастат () — статыстычная служба Еўрапейскага саюза, якая займаецца зборам статыстычнай інфармацыі пра краіны-члены ЕС і гарманізацыяй статыстычных метадаў, выкарыстоўваемых гэтымі краінамі. Офіс Eurostat знаходзіцца ў Люксембургу.

 Гісторыя і функцыі 
Еўрастат быў заснаваны ў 1953 годзе як статыстычная служба Еўрапейскага аб’яднання вугалю і сталі. З часам спіс задач службы пашырыўся, і ў 1958 годзе на яе аснове быў сфарміраваны генеральны дырэктарат. Асноўнай задачай дырэктарата было забеспячэнне іншых генеральных дырэктаратаў Еўракамісіі, а таксама іншых еўрапейскіх інстытутаў статыстычнай інфармацыяй, неабходнай для фарміравання, рэалізацыі і аналізу праводжанай імі палітыкі.

З развіццём Еўрасаюза большае значэнне стала надавацца задачы гарманізацыі статыстычных метадаў, якія выкарыстоўваюцца краінамі-членамі ЕС, а таксама краінамі-кандыдатамі. Еўрастат не займаецца непасрэдным зборам статыстычных даных — гэта праца выконваецца статыстычнымі службамі краін. Сабраная нацыянальнымі службамі інфармацыя апрацоўваецца Еўрастатам, прыводзіцца да адзіных стандартаў і публікуецца. Еўрастат цесна супрацоўнічае з нацыянальнымі службамі статыстыкі краін ЕС у мэтах выпрацоўкі адзіных статыстычных стандартаў.

Станам на 2011 год генеральным дырэктарам службы з’яўляўся Гюнтэр Ханрайх (Gunther Hanreich). Яго папярэднік — Michel Vanden Abeele — выявіў у 2004 годзе, што статыстычная інфармацыя, пададзеная ўрадам Грэцыі, была зведала моцныя маніпуляцыі. На аснове гэтых няслушных даных Грэцыя была прынята ў 2000 годзе ў еўразону.

Генеральнаму дырэктару Еўрастата падпарадкоўваюцца сем дырэктараў, адказных за розныя вобласці дзейнасці:
 рэсурсы
 статыстычныя метады і прылады; публікацыі
 дзяржаўная і агульнаеўрапейская статыстыка
 эканоміка і рэгіянальная статыстыка
 сельская гаспадарка і экалогія; супрацоўніцтва
 сацыяльная статыстыка і інфармацыйная супольнасць
 бізнес-статыстыка

 Гл. таксама 
 Наменклатура тэрытарыяльных адзінак для мэт статыстыкі

 Спасылкі 

 Афіцыйная старонка Eurostat 

Катэгорыя:Статыстычныя арганізацыі
Катэгорыя:Агенцтвы Еўрапейскага саюза